Konflik Israel–Gaza 2014

Pada 8 Julai 2014, Pasukan Pertahanan Israel melancarkan "Operasi Perlindungan Sempadan" (; , Tzuk Eitan, lit. "Tebing Kuat"), di Genting Gaza. Sesudah itu, tujuh minggu serangan udara Israel dan serangan balas roket Hamas, serta pertempuran akibat serangan darat menyebabkan lebih 2,100 orang terbunuh, kebanyakan mereka orang awam Palestin.Gaza peace deal agreed to end 50 days of fighting The National. Dicapai 27 Ogos 2014Gaza ceasefire: Israel and Palestinians agree to halt weeks of fighting The Guardian. Dicapai 27 Ogos 2014

Tujuan operasi Israel yang dinyatakan ialah menghentikan bedilan roket dari Gaza ke Israel, yang ditembak kumpulan bukan-Hamas akibat tindakan keras Israel terhadap Hamas di Tebing Barat (dicetuskan oleh penculikan dan pembunuhan tiga remaja Israel oleh anggota Hamas yang bertindak sendirian).Nathan Thrall, 'Hamas’s Chances.' London Review of Books, jilid 36, nombor 16, 21 Ogos 2014 (1 Ogos), m/s. 10–12 Hamas bertindak balas terhadap serangan udara Israel pada 6 Julai yang membunuh tujuh anggotanya di Khan Yunis dengan turut menembak roket. Pada 17 Julai, operasi itu diperluas kepada serangan darat dengan tujuan dinyatakan sebagai memusnahkan sistem terowong Gaza.

Sehingga 26 Ogos, IDF menyatakan yang Hamas, Jihad Islam dan kumpulan militan lain telah menembak 4,500 roket dan mortar dari Gaza,Operation Protective Edge in numbers ynetnewsEgypt says Gaza truce to begin at 7; Israeli killed in mortar strike Ricky Ben-David, Haviv Rettig Gur dan Yifa Yaakov, 26 Ogos 2014, Times of Israel manakala IDF menyerang 5,263 sasaran di Gaza; sekurang-kurangnya 34 terowong yang diketahui telah dimusnahkan dan dua pertiga simpanan 10,000-roket Hamas telah digunakan atau dimusnahkan. Kementerian Dalam Negeri Palestin melaporkan yang sehingga 22 Ogos, 20,000 tan letupan telah dijatuhkan ke Gaza. Beberapa gencatan senjata awal dengan bantuan Mesir (termasuk pada 5 Ogos, apabila askar Israel berundur) tidak tahan lama. Akhirnya pada 26 Ogos, satu gencatan senjata tanpa penghujung diumumkan.

Antara 2,000 dan 2,143 rakyat Gaza telah terbunuh (termasuk 495–578 kanak-kanak) dan antara 10,895 dan 11,100 lagi cedera. Sementara itu 66 orang askar IDF, 5 orang awam Israel dan seorang awam Thai telah terbunuh dan 450 askar IDF dan 80 orang awam Israel lagi cedera. Kementerian Kesihatan Gaza, PBB dan kumpulan hak asasi manusia melaporkan 70–75% mangsa Palestin ialah orang awam; Israel mendakwa hanya 50% orang awam. Pada 5 Ogos, OCHA menyatakan 520,000 orang Palestin di Genting Gaza (kira-kira 30% penduduknya) kehilangan tempat tinggal, dengan 485,000 daripadanya memerlukan bantuan makanan segera dan 273,000 orang berlindung di 90 sekolah bantuan PBB. 17,200 rumah Gaza musnah atau rosak teruk, dan 37,650 lagi mengalami kerosakan namun masih boleh diduduki. Di Israel, dianggarkan 5,000 hingga 8,000 orang melarikan diri akibat ancaman serangan roket dan mortar.Nidal al-Mughrabi and Allyn Fisher-Ilan. "Israel, Palestinians launch new three-day truce ." Reuters. 10 Ogos 2014.

 Nota kaki 

 Rujukan 

 Pautan luar 

 Bebaskan Gaza | Berita Harian 

Kategori:2014 di Timur Tengah
Kategori:Konflik pada 2014
Kategori:Konflik Israel–Gaza
Kategori:Musim Sejuk Arab
Kategori:Operasi ketenteraan melibatkan Israel
Kategori:Serangan Israel terhadap Genting Gaza